Diari Oficial de la Generalitat Valenciana


Sumari del DOGV 6826, del 25-07-2012 (2012/7385)

RESOLUCIÓ de 13 de juliol de 2012, del conseller d'Economia, Indústria i Comerç, per la qual es deleguen atribucions en determinats òrgans i unitats administratives de la Conselleria d'Economia, Indústria i Comerç.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6826

Data del DOGV
:   25-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7385


Data del document
:   13-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

RESOLUCIÓ de 13 de juliol de 2012, del conseller d'Economia, Indústria i Comerç, per la qual es deleguen atribucions en determinats òrgans i unitats administratives de la Conselleria d'Economia, Indústria i Comerç. [2012/7385]  
Per Decret 5/2011, de 21 de juny, del president de la Generalitat, es determinen les conselleries en què s'organitza l'Administració de la Generalitat, i la d'Economia, Indústria i Comerç és una de les quals formen part de l'estructura de la nostra Administració autonòmica.  
Raons d'oportunitat aconsellen realitzar determinades delegacions de competències, amb per a aconseguir la màxima agilitat i eficàcia administratives.  
En virtut d'això, i de conformitat amb el que disposen els articles 28 i 63 de la Llei 5/1983, de 30 de desembre, del Consell; i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en les persones titulars de les secretaries autonòmiques d'Economia, Indústria i Comerç i del Sector Públic Empresarial l'exercici de les atribucions següents:  
1. La resolució de recursos de reposició que corresponguen a la persona titular de la Conselleria d'Economia, Indústria i Comerç, contra actes dictats per esta o en l'exercici de facultats delegades, en matèries de competència de les esmentades secretaries autonòmiques.  
2. La resolució de recursos de reposició que corresponguen a la persona titular de la Conselleria d'Economia, Indústria i Comerç, contra actes dictats per esta o en l'exercici de facultats delegades, en matèria de transferències corrents i de capital, subvencions, beques i ajudes en relació amb l'àmbit material de les seues competències respectives.  
  
3. La resolució dels procediments instats per a delimitar la responsabilitat patrimonial de l'Administració, als quals es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de la seua actuació o dels òrgans que en depenguen.  
4. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs, i la firma dels actes i documents comptables corresponents, dins del seu àmbit competencial.  
  
5. Les facultats relatives a la tramitació i incidències posteriors de l'expedient, relatives a contractes l'import de licitació dels quals supere els 200.000 euros, IVA exclòs, així com els actes i documents comptables corresponents, a excepció de les facultats relatives a l'adjudicació i formalització del contracte i de les seues modificacions i, si és el cas, resolució i suspensió del mateix dins del seu àmbit competencial.  
  
  
Segon  
Delegar en la persona titular de la Secretaria Autonòmica d'Economia, Indústria i Comerç, l'exercici de la potestat sancionadora atribuïda per les lleis sectorials en matèries pròpies de la competència de la esmentada secretaria autonòmica.  
  
Tercer  
Delegar en la persona titular de la Secretaria Autonòmica d'Economia, Indústria i Comerç, l'exercici de les atribucions que corresponen al conseller d'Economia, Indústria i Comerç en matèria de tramitació i aprovació de planejament de desenrotllament com a conseqüència de les seues competències sectorials, d'acord amb el que disposa la normativa urbanística vigent, exceptuades les delegades específicament en la persona titular de la Direcció General d'Energia, d'acord amb el que disposa l'apartat nové de la present resolució.  
  
Quart  
Delegar en persona titular de la Secretaria Autonòmica d'Economia, Indústria i Comerç la firma de les resolucions que corresponguen a la persona titular de la Conselleria d'Economia, Indústria i Comerç, en l'exercici de la funció de tutela sobre les cambres de comerç, indústria i navegació i el seu Consell, d'acord amb el que disposa la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana i el seu Reglament, aprovat per Decret 158/2001, de 15 d'octubre.  
  
Quint  
Delegar en la persona titular de la Secretaria Autonòmica d'Economia, Indústria i Comerç, la firma en les resolucions i actes en expedients relatius a la implantació o modificació de preus i tarifes subjectes al règim d'autorització i comunicació, en el marc de la normativa vigent sobre la matèria, quan la població afectada pels esmentats preus o tarifes siga igual o superior a 50.000 habitants.  
  
Sext  
Delegar en la persona titular de la Subsecretaria de la Conselleria d'Economia, Indústria i Comerç, l'exercici de les atribucions següents:  
  
1. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs, i la firma dels actes i documents comptables corresponents, dins del seu àmbit competencial.   
  
2. Les facultats relatives a la tramitació i incidències posteriors de l'expedient, relatives a contractes l'import de licitació dels quals supere els 200.000 euros, IVA exclòs, així com els actes i documents comptables corresponents, a excepció de les facultats relatives a l'adjudicació i formalització del contracte i de les seues modificacions i, si és el cas, resolució i suspensió del mateix, dins del seu àmbit competencial.   
  
3. Els actes i documents de retenció de crèdit, autorització del gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de gastos del pressupost de la conselleria, excepte els compresos en els apartats primer, sèptim, octau i onze d'esta resolució, així com el pagament d'interessos de demora que es pogueren meritar en qualsevol expedient de gasto.  
4. La devolució d'avals i la resta de garanties, exceptuades les delegades específicament en la persona titular de la Direcció General d'Energia, d'acord amb el que disposa l'apartat nové de la present resolució.  
5. L'exercici de les facultats que li corresponguen com titular de la Conselleria d'Economia, Indústria i Comerç, en matèria pressupostària, d'acord amb el que establix la normativa vigent en matèria d'hisenda pública de la Generalitat, així com, en les seues lleis de pressupostos i la resta de normativa aplicable.  
6. La facultat de firmar tots els documents administratius i comptables que siguen necessaris per a la formalització d'ingressos.  
7. La facultat de firmar tots els documents administratius i comptables que siguen necessaris per a la formalització de fons extrapressupostaris.  
8. L'exercici de les funcions atribuïdes per la normativa vigent al titular del departament en matèria de personal, inclòs l'exercici de la potestat disciplinària sobre el personal al servici de la conselleria.  
9. La resolució de recursos de reposició que corresponguen a la persona titular de la Conselleria d'Economia, Indústria i Comerç, en els supòsits no previstos en els apartats 1 i 2, del punt primer, d'esta resolució, contra actes adoptats per esta o per la persona titular de la Subsecretaria en l'exercici de facultats delegades.   
10. La resolució dels procediments instats per a delimitar la responsabilitat patrimonial de l'Administració, als quals es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que no resulten atribuïts als secretaris autonòmics d'acord amb el punt 3 de l'apartat primer de la present resolució.  
  
11. La facultat de resoldre les reclamacions prèvies a la via judicial civil i laboral.  
12. La revisió d'ofici dels actes administratius nuls de ple dret dictats pels òrgans de la conselleria.  
13. La declaració de lesivitat dels actes administratius anul·lables dictats pels òrgans de la conselleria.  
  
Sèptim  
Delegar en les persones titulars de les direccions generals d'esta conselleria l'exercici de les atribucions següents:  
1. Les facultats ordinàries en matèria de contractació administrativa i de dret privat respecte a les unitats adscrites a cada una d'estes, relatives a contractes, l'import dels quals no supere els 18.000 euros, IVA exclòs, així com els actes i documents comptables corresponents, a excepció del pagament d'interessos de demora.  
2. Els actes i documents de retenció de crèdit, autorització del gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la concessió de les transferències corrents i de capital.  
3. La resolució de les incidències que es produïsquen després de la concessió de transferències corrents i de capital en els seus respectius àmbits competencials, incloent-hi la minoració de les subvencions concedides com a conseqüència de qualsevol tipus de circumstància prevista en la normativa vigent.  
4. La incoació i resolució dels expedients de revocació i reintegrament de transferències corrents i de capital, dins dels seus respectius àmbits competencials, en els supòsits previstos en la normativa vigent  
  
5. Els actes i documents de retenció de crèdit, autorització de gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la secció 20 del pressupost, en funció de la matèria relativa als seus respectius àmbits competencials.  
  
Octau  
Delegar en la persona titular de la Direcció General d'Economia els actes i documents de retenció de crèdit, autorització del gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la secció 19 del pressupost.  
  
  
Nové  
1. Delegar en la persona titular de la Direcció General d'Energia l'exercici de les atribucions que corresponen al conseller d'Economia, Indústria i Comerç en matèria de mines, incloses les atribucions de tramitació i aprovació de planejament de desenrotllament d'acord amb la normativa urbanística vigent en la matèria esmentada.  
2. Delegar en la persona titular de la Direcció General d'Energia l'exercici de les atribucions corresponents a la devolució d'avals, fiances i la resta de garanties en matèria d'energia.  
  
Deu  
Delegar en la persona titular de la Direcció General de Comerç i Consum l'exercici de les atribucions que corresponguen a la persona titular de la Conselleria d'Economia, Indústria i Comerç en matèria d'autorització de grans superfícies comercials.  
  
Onze  
Delegar en la persona titular de la Secretaria General Administrativa l'exercici de les facultats relatives a la gestió dels gastos de personal, compresa la firma de tots els documents administratius i de gestió comptable que siguen necessaris per a la preparació i execució dels esmentats gastos, excepte el pagament dels interessos de demora que pogueren produir-se.  
  
Dotze  
Delegar en les persones titulars de les direccions territorials l'exercici de les facultats ordinàries de contractació administrativa i de dret privat, respecte dels servicis adscrits a cada una d'aquelles, relatives a contractes l'import del qual estiga comprés entre 3.000 i 6.000 euros, IVA exclòs, a excepció del pagament d'interessos de demora.  
Tretze  
Delegar en les persones titulars de les direccions dels servicis territorials l'exercici de les facultats ordinàries de contractació administrativa i de dret privat, respecte de les unitats adscrites a cada un d'estes, relatives a contractes l'import del qual no excedisca de 3.000 euros, IVA exclòs, a excepció del pagament d'interessos de demora.   
  
Catorze  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en la present resolució podran ser avocades, en els termes i amb els requisits que establix l'article 14 d'esta última norma.  
  
Quinze  
En tots aquells supòsits en què es faça ús de la present delegació, s'haurà de fer constar expressament en la resolució o acte que s'adopte, considerant-se dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Setze  
En cas d'absència, vacant o malaltia del titular de l'òrgan en qui es deleguen facultats, estes seran exercitades per aquells òrgans que establix el reglament orgànic i funcional de la conselleria i, si és el cas, per la persona titular de la unitat administrativa a qui se li haja atribuït la suplència.  
  
Dèsset  
Queda revocada la delegació d'atribucions efectuada per Resolució de 24 de gener de 2012, del conseller d'Economia, Indústria i Comerç, per la qual es deleguen atribucions en determinats òrgans i unitats administratives de la Conselleria d'Economia, Indústria i Comerç.  
  
  
Díhuit  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 13 de juliol de 2012.- El conseller d'Economia, Indústria i Comerç: Máximo Buch Torralva.